title: Nicoya gazaxo
text: Bak 1519, tadle ke seltagaderopafe is tawovafe dre ke Nicoya gazaxo, kare munesteks ke Andrés de Cereceda tiyir : gazik ke Nicoya tiyir an nafalik ke gola, felis va Nosara krant is vageexo ke Nicoya dega. Gazik ke Nicoya va aluboy vonkik ok sersik bowes va Diriá ( Santa Cruz utca ) is Cangén is Paro is Nicopassaya is Nandayora ( rekeon Nandayure ) dikiyir. Gazamik ke Nicoya tiyid jiomaik ke Orotiña isu Chira isu Corobicí. Orotiña, kene ronefa domega ke Nicoya pargalu va Chomi is Chorotega Vieja feliyir. Chira va ewaleem ke pargalu is Pococí okilaxo ( Isla Venado ) isu Cachoa isu Chara ( Isla San Lucas ) isu Yrra isu Urco gazayar. Chira nutiyir zolonafao okilaxo : Fernández de Oviedo munester da ina tiyir bodafa ewala dem jontikafa sanelia, ropotasa va lo 500 gejikye luke ayikya is rumeik, ba artlakira ke Gil González Dávila. Corobicí okilaxo divlizenafo lentuon kale Guanacaste jaka tiyir rupteso va Zapandí ik Namiapí ik Urusí ik Papagayo ik Moragua.